wannaphong/clean_thaiwikipedia huggingface dataset:
# ประณามะ
ประณามะ (สันสกฤต: ปรณาม, ; "การเคารพ, หมอบกราบ, โค้งคำนับ") เป็นรูปแบบการแสดงความเคารพแก่บุคคลหรือสิ่งใด ๆ ที่ปรากฏในธรรมเนียมของอินเดียและศาสนาฮินดู 

ปรณามยังใช้ในการขอโทษเมื่อเท้าของบุคคลหนึ่งเผลอแตะหนังสือหรืองานเขียน (ซึ่งในบางธรรมเนียมถือว่าเป็นปางแสดงของพระสรัสวตี) หรือเงินทอง (ซึ่งในบางธรรมเนียมถือว่าเป็นปางแสดงของพระลักษมี) บุคคลนั้นจะใช้การนำมือแตะที่สิ่งของนั้น จากนั้นนำมือกลับมาแตะที่หน้าผากตนเอง ถือเป็นการปรณามที่ใช้แสดงการขอโทษ

ปรณาม มาจาก ปร (प्र แปลว่า ไปข้างหน้า หรือ มากยิ่ง) กับ อาณม (आनम แปลว่า การยืดหรือดัด)Apte Dictionary, See: pra, aanama รวมกันจึงแปลว่าการโค้งคำนับไปข้างหน้า

 รูปแบบ 
ปรณามสามารถแบ่งออกเป็นชนิดย่อย ซึ่งมีรูปแบบการปฏิบัติที่ต่างกัน. 
อัษฏางค์ (สันสกฤต: अष्टाङ्ग, แปดองค์) - เคารพโดยใช้ อุระ (อก), ศิระ (ศีรษะ), ทฤษฏี (ตา), มานะ (จิตแน่วแน่), วจนะ (คำพูด), ปาทะ (เท้า), กร (มือ), ชนุ (เช่า) แตะบนพื้น
ษษฏางค์ (สันสกฤต: षष्ठाङ्ग, หกองค์) – เคารพโดยใช้ นิ้วเท้า, เข่า, มือ, คาง, จมูก และกระหม่อม แตะบนพื้น
ปัญจางค์ (สันสกฤต: पञ्चाङ्ग, ห้าองค์) – เคารพโดยใช้ เข่า, อก, คาง, กระหม่อม, และ หน้าผาก แตะบนพื้น
ทัณฑวัต (สันสกฤต: दण्डवत्) – โค้งหน้าผากลงแตะศีรษะ
นมัสการ (สันสกฤต: नमस्कार) – พนมมือและโค้งBhatia, S., & Ram, A. (2009). Theorizing identity in transnational and diaspora cultures: A critical approach to acculturation. International Journal of Intercultural Relations, 33(2), pp 140–149 เหมือนการไหว้
อภินันทน์ (สันสกฤต: अभिनन्दन, แสดงความยินดี) – พนมมือติดหน้าอกและโค้ง
# สุลต่านเมห์เหม็ด
สุลต่านเมห์เหม็ด  อาจหมายถึง

 สุลต่านเมห์เหม็ดที่ 1
 สุลต่านเมห์เหม็ดที่ 2
 สุลต่านเมห์เหม็ดที่ 3
 สุลต่านเมห์เหม็ดที่ 4
 สุลต่านเมห์เหม็ดที่ 5
 สุลต่านเมห์เหม็ดที่ 6

ม
# พระราชาธิบดีเฟอร์ดินานด์
พระราชาธิบดีเฟอร์ดินานด์  อาจหมายถึง

 พระเจ้าเฟร์นันโดที่ 1 แห่งอารากอน
 พระเจ้าเฟร์นันโดที่ 2 แห่งอารากอน
 พระเจ้าเฟร์นันโดที่ 1 แห่งกัสติยา
 พระเจ้าเฟร์นันโดที่ 2 แห่งเลออน
 พระเจ้าเฟร์นันโดที่ 3 แห่งกัสติยา
 พระเจ้าเฟร์นันโดที่ 4 แห่งกัสติยา
 พระเจ้าเฟร์นันโดที่ 6 แห่งสเปน
 พระเจ้าเฟร์นันโดที่ 7 แห่งสเปน
 พระเจ้าฟือร์นังดูที่ 1 แห่งโปรตุเกส
 พระเจ้าฟือร์นังดูที่ 2 แห่งโปรตุเกส
 เฟอร์ดินานด์ที่ 1 แห่งโรมาเนีย
 พระเจ้าซาร์เฟอร์ดินานด์ที่ 1 แห่งบัลแกเรีย
 พระเจ้าแฟร์ดีนันท์ที่ 1 แห่งเยอรมนี
 พระเจ้าแฟร์ดีนันท์ที่ 2 แห่งเยอรมนี
 พระเจ้าแฟร์ดีนันท์ที่ 4 แห่งชาวโรมัน

ฟ
# พระราชาธิบดีเอ็ดเวิร์ด
พระราชาธิบดีเอ็ดเวิร์ด  อาจหมายถึง

 พระเจ้าเอ็ดเวิร์ดผู้อาวุโส
 พระเจ้าเอ็ดเวิร์ดมรณสักขี
 พระเจ้าเอ็ดเวิร์ดธรรมสักขี
 พระเจ้าเอ็ดเวิร์ดที่ 1 แห่งอังกฤษ
 พระเจ้าเอ็ดเวิร์ดที่ 2 แห่งอังกฤษ
 พระเจ้าเอ็ดเวิร์ดที่ 3 แห่งอังกฤษ
 พระเจ้าเอ็ดเวิร์ดที่ 4 แห่งอังกฤษ
 พระเจ้าเอ็ดเวิร์ดที่ 5 แห่งอังกฤษ
 พระเจ้าเอ็ดเวิร์ดที่ 6 แห่งอังกฤษ
 สมเด็จพระเจ้าเอ็ดเวิร์ดที่ 7 แห่งสหราชอาณาจักร
 สมเด็จพระเจ้าเอ็ดเวิร์ดที่ 8 แห่งสหราชอาณาจักร

อ
# สถาพร พานิชรักษาพงศ์
สถาพร พานิชรักษาพงศ์ (เกิด 27 ธันวาคม พ.ศ.2510)  เป็นผู้บริหารธุรกิจชาวไทย ของจีเอ็มเอ็ม แกรมมี่ ปัจจุบันดำรงตำแหน่งประธานเจ้าหน้าที่บริหารจีเอ็มเอ็มทีวี

 ประวัติ 
สถาพรเกิดเมื่อวันที่ 27 ธันวาคม พ.ศ. 2510 สำเร็จการศึกษาระดับปริญญาตรีจากคณะวารสารศาสตร์และสื่อสารมวลชน (ภาพยนตร์และภาพถ่าย) มหาวิทยาลัยธรรมศาสตร์ ในปี พ.ศ. 2557 ได้สำเร็จหลักสูตร Director Certification Program (DCP) จากสมาคมส่งเสริมสถาบันกรรมการบริษัทไทย

เคยดำรงตำแหน่ง รองกรรมการผู้จัดการกลุ่มงานธุรกิจเพลง ผู้กุมบังเหียนดูแลกลุ่มงานธุรกิจเพลงของอาร์เอสฯ ก่อนจะย้ายมาดำรงตำแหน่งรองกรรมการผู้จัดการดูแล จีเอ็มเอ็มทีวี

ในเดือนมกราคม พ.ศ. 2550 สถาพรซึ่งขณะนั้นดำรงตำแหน่งรองกรรมการผู้จัดการจีเอ็มเอ็มทีวี ได้เข้ารับตำแหน่งกรรมการผู้จัดการคนใหม่หลังจากสายทิพย์ มนตรีกุล ณ อยุธยา ลาออกเพื่อขึ้นไปรับตำแหน่งผู้บริหาร บริษัท จีเอ็มเอ็ม มีเดีย จำกัด (มหาชน)

สถาพรเข้ารับตำแหน่งประธานเจ้าหน้าที่บริหารช่องจีเอ็มเอ็ม 25 เมื่อวันที่ 16 กันยายน พ.ศ. 2561 แทนที่สายทิพย์ซึ่งขยับขึ้นไปดำรงตำแหน่งรองประธานกรรมการบริษัท จีเอ็มเอ็ม แชนแนล โฮลดิ้ง จำกัด ซึ่งเป็นบริษัทที่ดูแลภาพรวมของกลุ่มธุรกิจจีเอ็มเอ็ม 25 ก่อนจะพ้นจากตำแหน่งเมื่อวันที่ 1 ธันวาคม พ.ศ. 2563 หลังจากเดอะ วัน เอ็นเตอร์ไพรส์ เข้าซื้อหุ้นสามัญจดทะเบียนของจีเอ็มเอ็ม แชนแนล โฮลดิ้ง มาเป็นบริษัทย่อยของตน และเข้ารับเป็นตัวแทนการตลาดให้แก่ช่องจีเอ็มเอ็ม 25
# ถนนอนุวงศ์
ถนนอนุวงศ์ เป็นถนนสายหนึ่งในเขตสัมพันธวงศ์ กรุงเทพมหานคร ตั้งต้นหัวถนนจากถนนจักรวรรดิ์ริมวัดจักรวรรดิราชาวาสวรมหาวิหารตรงไปออกถนนราชวงศ์ เป็นถนนเลียบแม่น้ำเจ้าพระยาอีกตอนหนึ่ง มีความกว้างถนนราว 10–11 เมตร

ถนนอนุวงศ์สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว โดยก่อนหน้านั้นในสมัยรัตนโกสินทร์ตอนต้น สำเพ็งเป็นบริเวณที่พักอาศัยและทำการค้าของชาวจีน ที่อยู่อาศัยส่วนใหญ่สร้างด้วยไม้ไผ่หลังคามุงแฝก ทำให้เกิดไฟไหม้บ่อยครั้ง หลังเกิดเพลิงไหม้ก็ทำให้สำเพ็งแออัดยิ่งขึ้น พระบาทสมเด็จพระจุลจอมเกล้าเจ้าอยู่หัวจึงถือโอกาสจัดระเบียบโดยการตัดถนนและจัดที่อยู่อาศัยใหม่ โดยตัดถนนใหม่ 5 สาย คือ ถนนเยาวราช ถนนราชวงศ์ ถนนจักรวรรดิ์ ถนนบูรพา และถนนอนุวงศ์

ในอดีตถนนอนุวงศ์มีความสำคัญเช่นเดียวกับถนนทรงวาดเนื่องจากตั้งอยู่ใกล้ท่าน้ำขนส่งทางเรือ จึงมีพ่อค้าแขกและจีนอยู่อาศัยอยู่เป็นจำนวนมาก ในอดีตถนนอนุวงศ์เคยเป็นที่ตั้งของอาคารสำนักงาน ห้าง เอ. ที. อี. มัสกาตี ผู้ผลิตและจำหน่ายผ้าลายที่มีชื่อเสียงอย่างมากตั้งแต่สมัยรัชกาลที่ 5 เป็นต้นมา แต่ในปัจจุบันอาคารของห้างมัสกาตีถูกรื้อไปหมดแล้ว ปัจจุบัน ยังมีตึกแถวเก่าแก่ของตระกูลนานาที่เคยเปิดทำเป็นธุรกิจนำเข้าและส่งออกสินค้าหลงเหลืออยู่ และมีตึกแถวที่สร้างตามสถาปัตยกรรมยุโรปสมัยยุคหลัง ซึ่งนิยมสร้างกันมากในสมัยปลายรัชกาลที่ 5 และตลอดสมัยรัชกาลที่ 6 

ตึกแถวที่สร้างริมถนนอนุวงศ์มีลักษณะเป็นแบบที่ร้านค้าก่อสร้างขึ้นเองโดยเฉพาะ ร้านหนึ่งมีประมาณ 2–3 คูหา สูง 2 ชั้น หน้าบันโค้งมนประดับลายปูนปั้น ปีกสองข้างหรือตอนหัวเสาตั้งกระถางหล่อ ตกแต่งซุ้มหน้าต่างอย่างงดงาม เป็นซุ้มโค้งกลมบ้าง โค้งแหลมบ้าง ภายในอาจกรุกระจกหรือแต่งลายปูนปั้น มีเสาซุ้มหน้าและเสาอิงแบบที่ประยุกต์จากเสากรีกและโรมัน
# มิโยตะ
มิโยตะ  เป็นเมืองที่ตั้งอยู่ในจังหวัดนางาโนะ ประเทศญี่ปุ่น  เมืองนี้มีประชากรประมาณ 15,562 คน 6,897 ครัวเรือนMiyota town official statistics และมีความหนาแน่นของประชากร 260 คนต่อตารางกิโลเมตร เมืองนี้มีพื้นที่ทั้งหมด 

 ภูมิศาสตร์ 
มิโยตะตั้งอยู่ใกล้กับพรมแดนด้านตะวันออกของจังหวัดนากาโนะกับจังหวัดกุมมะ มีเขาอาซามะ (2568 เมตร) ตั้งอยู่บริเวณพรมแดนด้านเหนือของเมือง

กลุ่มซิติเซ็นวอตช์ (Citizen Watch) มีโรงงานด้านวิศวกรรมที่ตั้งอยู่ในนครซากุ ซึ่งอยู่ติดกับเมืองมิโยตะ

 เทศบาลข้างเคียง 
 จังหวัดนางาโนะ
 โคโมโระ
 คารูอิซาวะ
 ซากุ
 จังหวัดกุมมะ
 สึมาโงอิ

 ภูมิอากาศ 
เมืองนี้มีภูมิอากาศแบบอบอุ่นชื้นภาคพื้นทวีป ซึ่งมีลักษณะเป็นฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก (การแบ่งเขตภูมิอากาศแบบเคิพเพิน Dfb) อุณหภูมิเฉลี่ยทั้งปีในมิโยตะคือ 8.2 °C ปริมาณฝนตกโดยเฉลี่ยรายปีอยู่ที่ 1,291 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมอยู่ที่ประมาณ 21.1 °C และต่ำสุดในเดือนมกราคมที่ประมาณ -4.0 °CMiyota climate data

 ประชากรศาสตร์ 
ตามข้อมูลสำมะโนของญี่ปุ่นMiyota population statistics ประชากรของมิโยตะได้เพิ่มขึ้นในช่วง 50 ปีที่ผ่านมา

 การเมืองการปกครอง 
มิโยตะปกครองโดยสภาเมือง ซึ่งมีสมาชิก 14 คน

 การศึกษา 
มิโยตะมีโรงเรียนที่สังกัดเทศบาลเมือง ได้แก่ โรงเรียนประถมของรัฐ 2 แห่ง และโรงเรียนมัธยมต้นของรัฐ 1 แห่ง และเมืองนี้ไม่มีโรงเรียนมัธยมปลาย

 การขนส่ง 
 ทางราง 
20px ทางรถไฟชินาโนะ
 สถานี: 

 ทางหลวง 

 สถานที่ท่องเที่ยว 
โอตาอิ-ชูกุ จุดแวะพักหนึ่งบนเส้นทางนากาเซ็นโด
เขาอาซามะ
# ฉันเป็นศิษย์จอมปราชญ์จริง ๆ นะ
ฉันเป็นศิษย์จอมปราชญ์จริง ๆ นะ  เป็นซีรีส์ไลต์โนเวลญี่ปุ่น เขียนโดยฮิโรตสึงุ ริวเซ็น วาดภาพประกอบโดยฟูจิโจโกะ เริ่มเผยแพร่ในฐานะนิยายออนไลน์บนเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ในเดือนเมษายน พ.ศ. 2555 ต่อมาสำนักพิมพ์ Micro Magazine ได้ลิขสิทธิ์ตีพิมพ์เป็นหนังสือ เริ่มจำหน่ายในเดือนมิถุนายน พ.ศ. 2557 โดยเป็นหนังสือในเครือ GC Novels ปัจจบันวางจำหน่ายถึงเล่มที่ 14 เมื่อเดือนพฤศจิกายน พ.ศ. 2563 ไลต์โนเวลมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ได้รับการดัดแปลงเป็นมังงะ วาดภาพโดย Dicca Suemitsu เริ่มเผยแพร่ออนไลน์ผ่านเว็บไซต์  Comic Ride ของสำนักพิมพ์ Micro Magazineช เมื่อเดือนกรกฎาคม พ.ศ. 2559 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 7 เมื่อเดือนตุลาคม พ.ศ. 2563   ได้รับการดัดแปลงเป็นซีรีส์อนิเมะโทรทัศน์ สร้างโดย Studio A-Cat ออกอากาศตั้งแต่เดือนมกราคมถึงเดือนมีนาคม พ.ศ. 2565

 ตัวละคร 
 /
# หรรษนาถมนเทียร
หรรษนาถมนเทียร (อักษรเทวนาครี: हर्षनाथ् Harṣanātha) เป็นมนเทียรเท่าแก่ในอำเภอสิขร รัฐราชสถาน ประเทศอินเดีย ตั้งอยู่ห่างไปจากใจกลางเมืองสิขรราว 14 กิโลเมตร

จารึกหนึ่งจากปี 973 ระบุว่ามนเทียรสร้างขึ้นโดยภาวรักตะ (Bhavarakta) ฤาษีผู้บูชาพระศิวะ ในรับสมัยของกษัตริย์จหมนะวิครหราชาที่สอง ปัจจุบันพบซากของมนเทียรโดยรอบที่คงเหลือในสภาพปรักหักพัง
# เขตฮาราบาลินสกี
เขตฮาราบาลินสกี (,) เป็นเขตLaw #67/2006-OZ and municipalLaw #43/2004-OZ หนึ่งในสิบเอ็ดเขตของแคว้นอัสตราฮัน ประเทศรัสเซีย ตั้งอยู่ตอนกลางเฉียงตะวันออกของแคว้น มีพื้นที่เขตอยู่ที่ . มีศูนย์กลางการปกครองอยู่ที่เมืองฮาราบาลี
# เหตุรถบรรทุกพลิกคว่ำในรัฐเชียปัส
เมื่อวันที่ 9 ธันวาคม 2021 เกิดอุบัติเหตุทางถนนในรัฐเชียปัส ประเทศเม็กซิโก เมื่อรถบรรทุกที่ลักลอบขนผู้อพยพ 180 คนพลิกคว่ำแล้วชนเข้ากับสะพาน เป็นผลให้มีผู้เสียชีวิตอย่างน้อย 55 ราย และบาดเจ็บมากกว่าหนึ่งร้อยราย

ในช่วงปีที่ผ่านมาได้มีจำนวนผู้อพยพเพิ่มจำนวนขึ้นมากจากอเมริกากลางที่ข้ามพรมแดนจากประเทศกัวเตมาลามาประเทศเม็กซิโกผ่านทางรัฐเชียปัสซึ่งตั้งอยู่ริมพรมแดนของสองประเทศ โดยมีเป้าหมายเพื่ออพยพเข้าไปยังสหรัฐ มีรายงานทางการเม็กซิโกตรวจพบการลักลอบขนผู้อพยพข้ามแดนเช่นนี้อยู่บ่อย ๆ ครั้งใหญ่ที่สุดในเดือนพฤศจิกายน 2021 ตรวจพบผู้ลี้ภัยกว่า 600 คนจาก 12 ประเทศ ลักลอบข้ามพรมแดนมาทางท้ายรถบรรทุกสองคัน ที่เบรากรุซ

เหตุการณ์นี้เป็นเหตุการณ์ที่มีผู้เสียชีวิตมากที่สุดในบรรดาเหตุการณ์ที่เกี่ยวกับผู้อพยพข้ามพรมแดนผ่านประเทศเม็กซิโก นับตั้งแต่การสังหารหมู่ที่ซานเฟร์นันโดในปี 2010 ซึ่งมีผู้อพยพ 72 รายถูกฆาตกรรมโดยขบวนการยาเสพติดโลสเซตัสในรัฐตาเมาลิปัส
# ขวานดำ
ขวานดำปรากฏใช้ใน บทความของบีบีซีไทย  เป็นกลุ่มคนในประเทศไนจีเรียที่ปัจจุบันดำเนินการในฐานะขบวนการอาชญากรรมระหว่างประเทศ เริ่มมีมาตั้งแต่ราวปี 1980 โดยเรียกสมาชิกของกลุ่มว่า "มนุษย์ขวาน" ("Axemen") ในบรรดาอาชญากรรมของกลุ่ม มีอาชญากรรมครั้งสำคัญคือการสังหารหมู่ที่มหาวิทยาลัยโอบาเฟมี อาโวโลโว ในปี 1999 ไปจนถึงความพยายามฉ้อโกงเงินค่าสวัสดิการมูลค่าหนึ่งล้านยูโรจากการระบาดของโควิด-19 ในประเทศไอร์แลนด์ และการสังหารหมู่ในเดือนพฤศจิกายน 2021 ที่โอกิติปูปา ประเทศไนจีเรีย บีบีซีภาคพื้นแอฟริการะบุว่า ในช่วงทศวรรษ 2010s เป็นต้นมา กลุ่มขวานดำกลายมาเป็นหนึ่งในขบวนการอาชญากรรมที่แพร่กระจายไปทั่วและอันตรายมากที่สุดกลุ่มหนึ่งในโลก  

ตำรวจสากลจับกุมผู้ต้องหาว่าเป็นผู้นำของกลุ่มได้หกคนในโจฮันเนสเบิร์กเมื่อปี 2021
# ควิกซอร์ต
ควิกซอร์ต (Quicksort) หรือ การเรียงลำดับแบบรวดเร็ว คือ อัลกอริทึมเรียงลำดับ (sorting algorithm) แบบแทนที่ มีลักษณะเด่นคือ เป็นอัลกอริทึมแบบแบ่งแยกและเอาชนะ (divide and conquer) ในการจัดเรียง คิดค้นขึ้นในปี ค.ศ. 1959 โดยนักวิทยาศาสตร์คอมพิวเตอร์ชาวบริเตน โทนี ฮอร์ (Tony Hoare) และตีพิมพ์ในปี ค.ศ. 1961 ควิกซอร์ตเป็นอัลกอรึทึมสำหรับการจัดเรียงที่ใช้งานทั่วไป ในการใช้งานจริง ควิกซอร์ตมีความเร็วในการจัดเรียงเร็วกว่า เมิร์จซอร์ต (Merge sort) และ เร็วกว่าฮีพซอร์ต (Heapsort) ซึ่งใช้โครงสร้างข้อมูลแบบฮีพ (Heap) 2 ถึง 3 เท่า
# อาเมเดโอ โมดิลยานี
อามาเดโอ เกลเมนเต โมดิลยานี (, ; 12 กรกฎาคม 1884 – 24 มกราคม 1920) เป็นจิตรกรและประติมากรชาวอิตาลี เขาเป็นที่รู้จักจากภาพเขียนบุคคลและภาพเปลือยส่วนหนึ่งของศิลปะยุคมอเดิร์น มีลักษณะเด่นอยู่ที่การยืดยาวใบหน้า คอ และลำตัวจนเกินจริง

ในปี 2010 ภาพเขียนบุคคลเปลือยของโมดิลยานีซึ่งเป็นหนึ่งในชุดภาพเปลือยที่เขาสร้างสรรค์ขึ้นในปี 1917 ถูกประมูลไปด้วยราคา 68.9 ล้านดอลลาร์ ถือเป็นชิ้นงานที่ราคาแพงที่สุดของเขา กระทั่งในปี 2015 ซึ่งภาพเขียนจากปี 1917 ในชื่อ Nu couché ประมูลขายที่คริสทีส์ในนิวยอร์กด้วยมูลค่า 170.4 ล้านดอลลาร์ ส่วนในปี 2018 ภาพเขียนจากปี 1917 ในชื่อ Nu couché (sur le côté gauche) ถูกประมูลขายที่ซอเธบีส์ในนิวยอร์กด้วยมูลค่า 157.2 ล้าน ถือเป็นภาพเขียนที่ประมูลไปในราคาแพงที่สุดในประวัติศาสตร์ของซอเธบีส์$157 Million for a Modigliani Raises Hardly Any Eyebrows, The New York Times, 14 May 2018

ผลงานสำคัญ
 ดูรายชื่อผลงานทั้งหมดของโมดิลยานีที่วิกิสนเทศ

 ภาพเขียน 
 Head of a Woman with a Hat (1907)
 Portrait of Juan Gris (1915)
 Portrait of Pablo Picasso (1915)
 Portrait of the Art Dealer Paul Guillaume (1916)
 Portrait of Jean Cocteau (1916)Jeanne Hébuterne with Hat and Necklace (1917)
 Nu couché (1917-1918)
 Seated Nude (c. 1918), พิพิธภัณฑ์ศิลปะโฮโนลูลู
 Portrait of Jeanne Hébuterne (1918)
 Jeanne Hébuterne aux épaules nues (1919)
 Woman with a Fan (1919) ถูกขโมยจากพิพิธภัณฑ์ศิลปะสมัยใหม่ปารีส ไปในปี 2010 and portrayed in the films Trance and Skyfall Portrait of Marios Varvoglis (1920; ภาพเขียนชิ้นสุดท้าย)

ระเบียงภาพ

ประติมากรรม
 Tête (1910/1912)
 Head of a Woman (1910/1911).
 Head (1911–1913).
 Head (1911–1912).
 Head (1912).
 Rose Caryatid (1914).
# ฟาร์รัน ฌุกกลา
ฟาร์รัน ฌุกกลา บลัง (เกิด 1 กุมภาพันธ์ ค.ศ. 1999) เป็นนักฟุตบอลชาวสเปน ปัจจุบันลงเล่นในตำแหน่งกองหน้าให้กับกลึบบรึคเคอ กาเฟ สโมสรในเบลเจียนเฟิสต์ดิวิชัน เอ

สโมสรอาชีพ
ชีวิตช่วงแรก
ฌุกกลาเกิดในบาร์เซโลนา แคว้นกาตาลุญญา เขาเข้าร่วมทีมเยาวชนของอัสปัญญ็อล ในปี ค.ศ. 2012 หลังจากเป็นตัวแทนของทีมซันฌูลิอาดาบิลาตอร์ตา และบิกริวปริเม เขาออกจากสโมสรเดิมในปี 2015 และต่อมาได้เล่นให้กับ UE Vic และ UD Unificación Bellvitge ก่อนที่จะเซ็นสัญญายืมตัวร่วมทีมอูเอ ซันตันเดร็ว ในปี ค.ศ. 2017
สถิติอาชีพ

สโมสร

+ การลงเล่นและทำประตูในแต่ละฤดูกาล สโมสร และการแข่งขันสโมสรฤดูกาลลีกถ้วยยุโรปอื่น ๆรวมลีกลงเล่นประตูลงเล่นประตูลงเล่นประตูลงเล่นประตูลงเล่นประตูซันตันเดร็ว2017–18เตร์เซราดิบิซิออน81———812018–1939740—42479อัสปัญญ็อล เบ2019–20เซกุนดาดิบิซิออน เบ247———2472020–21285———285รวม5212———5212บาร์เซโลนา เบ2021–22ปริเมราดิบิซิออนเอร์เรเฟฟ154———154บาร์เซโลนา2021–22ลาลิกา6121001092รวม38202100104121กลึบบรึคเคอ กาเฟ2022–23เบลเจียนโปรลีก4200001042รวมทั้งหมด1404261002014843

เกียรติประวัติ
กลึบบรึคเคอ
เบลเจียนซูเปอร์คัพ: 2022
# สถานเอกอัครราชทูตสาธารณรัฐโปรตุเกสประจำประเทศไทย
สถานเอกอัครราชทูตสาธารณรัฐโปรตุเกสประจำประเทศไทย เป็นสถานเอกอัครราชทูตของโปรตุเกสในประเทศไทย ปัจจุบันตั้งอยู่ในซอยเจริญกรุง 30 (กัปตันบุช) ถนนเจริญกรุง แขวงบางรัก เขตบางรัก กรุงเทพมหานคร เป็นสถานเอกอัครราชทูตที่เก่าแก่ที่สุดในกรุงเทพมหานคร

ประวัติ
เมื่อ พ.ศ. 2363 พระบาทสมเด็จพระพุทธเลิศหล้านภาลัยทรงพระกรุณาโปรดเกล้าฯ พระราชทานที่ดินริมแม่น้ำเจ้าพระยาแก่โปรตุเกสเพื่อเป็นที่ตั้งของโรงสินค้า และเป็นที่พักของการ์ลุช มานูแวล ดา ซิลไวรา (Carlos Manuel da Silveira) กงสุลโปรตุเกสคนแรก พื้นที่กว้าง 50 วา ยาว 72 วา โดยสร้างอาคารหลังแรกด้วยไม้ไผ่ ฉาบด้วยปูนปลาสเตอร์ ทาสีขาว พร้อมทั้งมีชาวโปรตุเกสพำนักอาศัยตั้งถิ่นฐานอยู่โดยรอบ สังเกตได้จากมีโบสถ์กาลหว่าร์

ต่อมาอาคารดังกล่าวได้รับการบูรณะเมื่อ พ.ศ. 2403 แต่ก็หยุดชะงักเมื่อ พ.ศ. 2410 เมื่อทูตอังตอนียู ฟรึดึรีกู มอร์ (António Frederico Moor) หมดวาระ จนกระทั่งอังตอนียู ฟึลีซียานู มาร์กึช ปึไรรา (António Feliciano Marques Pereira) ทูตคนใหม่มารับตำแหน่งเมื่อวันที่ 2 มกราคม พ.ศ. 2418 ได้ดำเนินการก่อสร้างจนแล้วเสร็จ มีพิธีเปิดอย่างเป็นทางการเมื่อเดือนกรกฎาคม พ.ศ. 2418

ในช่วงศตวรรษที่ 20 มีการปรับปรุงอาคารหลังนี้หลายส่วน เช่น เพิ่มระบบไฟฟ้า เครื่องปรับอากาศ

สถาปัตยกรรม
สถานเอกอัครราชทูตโปรตุเกสประจำประเทศไทย ประกอบด้วยอาคารทำเนียบทูตและสำนักงาน

ทำเนียบทูตมีลักษณะเป็นอาคาร 2 ชั้น สร้างตามสถาปัตยกรรมแบบอาณานิคม เดิมทีวัสดุที่ใช้ก่อสร้างทั้งหมดส่งตรงมาจากโปรตุเกส แต่เรือที่ขนส่งล่มระหว่างทาง จึงเปลี่ยนมาใช้วัสดุท้องถิ่นของไทยแทน หลังคาทรงปั้นหยา บริเวณทางเข้ามีมุขหลังคาจั่วอยู่กึ่งกลางด้านหน้าแบบสถาปัตยกรรมแบบปัลลาดีโอ หน้าจั่วมีตราแผ่นดินของประเทศโปรตุเกส ภายในอาคารชั้นล่างเป็นห้องโถงใหญ่ ชั้นบนมีระเบียงยาวด้านหน้าและหลัง ทางเข้าประดับกระเบื้องเซรามิกลายครามจากโปรตุเกส

สำนักงานเป็นอาคารปูนสองชั้นสีเหลืองอ่อนที่ดูทึบ แต่เดิมอาคารหลังนี้ใช้เป็นโกดังเก็บสินค้าที่ขนส่งมาทางเรือ ปัจจุบันสำนักงานได้รับการตกแต่งแบบทันสมัย

ด้านหน้าทำเนียบทูตมีสนามหญ้าริมแม่น้ำเจ้าพระยา มุมหนึ่งเป็นที่ตั้งของศาลา เป็นผลงานจากนักออกแบบโปรตุเกสร่วมกับช่างไม้จากเชียงใหม่
# พระราชาธิบดีนิโคลัส
พระราชาธิบดีนิโคลัส  อาจหมายถึง

 สมเด็จพระเจ้ามิโคไลจ์ (หรือนิโคลัส) ที่ 1 แห่งโปแลนด์ (ค.ศ. 1796–ค.ศ. 1855)
 สมเด็จพระเจ้ามิโคไลจ์ (หรือนิโคลัส) ที่ 2 แห่งโปแลนด์ (ค.ศ. 1868–ค.ศ. 1918)
 สมเด็จพระเจ้านิกอลา (หรือนิโคลัส) ที่ 1 แห่งมอนเตเนโกร (ค.ศ. 1841–ค.ศ. 1921)
# อเล็กซานดรา หว่อง
อเล็กซานดรา หว่อง ฝ่ง หยิ่ว (Alexandra Wong Fung Yiu, เกิด 16 พฤษภาคม 1956) หรือเป็นที่รู้จักในชื่อ แกรนด์มาหว่อง หรือ คุณยายหว่อง (, หว่องผ่อผอ) เป็นนักเคลื่อนไหวทางสังคมชาวฮ่องกงฝ่ายประชาธิปไตย เธอเป็นที่รู้จักในระดับนานาชาติในปี 2019 หลังเธอโบกสะบัดธงชาติสหราชอาณาจักรในการชุมนุมเรียกร้องประชาธิปไตยปี 2019 เธอเริ่มต้นเส้นทางการประท้วงตั้งแต่ปี 2012 ที่เธอเข้าร่วมการชุมนุมต่อตัานการศึกษาชาตินิยมและจริยธรรม 

เธอถูกจับกุมในวันที่ 30 พฤษภาคม 2021 ขณะเดินขบวนประท้วงด้วยตัวคนเดียวในค่ำคืนก่อนวันรำลึกการสังหารหมู่ที่จัตุรัสเทียนอันเหมินครบรอบ 32 ปี ที่ซึ่งรัฐบาลสั่งห้ามจัดกิจกรรมระลึกใด ๆ ทั้งสิ้น
# อาร์มธง
thumb|อาร์มธงเยอรมนีบนชุดนักบินอวกาศ

อาร์มธง  เป็นชิ้นผ้าที่ใช้ด้ายสีต่าง ๆ มาปักให้เป็นรูปธงชาติของประเทศ นอกจากแบบที่ใช้ด้ายปักแล้วยังมีแบบที่พิมพ์ลงบนแผ่นผ้าด้วย มีหลายประเทศที่ใช้อาร์มธงมาติดบนเครื่องแบบกองทัพ นอกจากที่ใช้ในกองทัพแล้วอาร์มธงยังถูกนำมาใช้ในเครื่องแบบข้าราชการพลเรือน เช่น เครื่องแบบตำรวจ, กู้ภัย หรือกระทั่งที่ไม่ใช้เครื่องแบบราชการอย่าง ชุดกีฬา ชุดนักบิน ชุดคนขับรถเมล์หรือชุดนักบินอวกาศ

บางประเทศอย่างสหรัฐ มีอาร์มธงที่มีการปรับเปลี่ยนสีเพื่อที่จะได้สามารถพรางตัวไปกับเครื่องแบบที่ใช้ในการปฏิบัติภารกิจได้ดียิ่งขึ้น เช่นโทนสีที่ใช้ในเมือง (สีดำและสีเงิน) โทนสีที่ใช้ในทะเลทราย (สีน้ำตาลและสีแทน) และโทนสีที่ใช้ในป่า (สีดำและสีเขียวแก่)

ปรกติแล้วอาร์มธงจะติดไว้ที่เสื้อผ้าหรือกระเป๋า นักแบ็คแพ็คเกอร์มักจะซื้ออาร์มธงของประเทศที่ตนไปเยือนมาติดประดับเอาไว้เพื่อเป็นที่ระลึก นักแบ็คแพ็คเกอร์จากแคนาดาและสหรัฐมักจะติดอาร์มธงแคนาดาระหว่างการเดินทางในต่างประเทศเพื่อหลีกเลี่ยงความเกลียดชังElaine Monaghan, Why Americans pretend to be Canadian: Travellers adopt new identity to escape scorn abroad , The Times, 8 December 2004, accessed 13 May 2007
# เรือสำราญชั้นโอเอซิส
เรือสำราญชั้นโอเอซิส เป็นชั้นเรือสำราญของรอยัลแคริบเบียนอินเตอร์เนชันแนล ปัจจุบันถูกสร้างและปล่อยลงน้ำ 5 ลำได้แก่ โอเอซิสออฟเดอะซีส์ อัลลัวร์ออฟเดอะซีส์ ฮาร์โมนีออฟเดอะซีส์ ซิมโฟนีออฟเดอะซีส์ และวอนเดอร์ออฟเดอะซีส์ เรือในชั้นโอเอซิส 4 ลำ คือ โอเอซิสออฟเดอะซีส์ อัลลัวร์ออฟเดอะซีส์ ฮาร์โมนีออฟเดอะซีส์ และซิมโฟนีออฟเดอะซีส์ เคยครองตำแหน่งเรือสำราญที่ใหญ่ที่สุดในโลกในปี 2009 2010 และ 2016 ส่วนเรือ วอนเดอร์ออฟเดอะซีส์  ครองตำแหน่งในตั้งแต่ปี 2022 เป็นต้นมา

เรือ
 เรือ สถานะ เดินทางครั้งแรก ระวางน้ำหนัก ยาว ข้อมูล ภาพ โอเอซิสออฟเดอะซีส์ ใช้งาน 5 ธันวาคม 2009 226,838 (ก่อนหน้า 225,282)  เป็นเรือลำแรกของชั้นcenter|200px อัลลัวร์ออฟเดอะซีส์ ใช้งาน 1 ธันวาคม 2010 225,282  เป็นเรือลำที่สองของชั้น center|200px ฮาร์โมนีออฟเดอะซีส์ ใช้งาน 29 พฤษภาคม 2016 226,963  เป็นเรือลำที่สามของชั้น center|200px ซิมโฟนีออฟเดอะซีส์ ใช้งาน 7 เมษายน 2018 228,081  เป็นเรือลำที่สี่ของชั้น เคยเป็นเรือสำราญที่ใหญ่ที่สุดในโลก center|200px วอนเดอร์ออฟเดอะซีส์ ใช้งาน 4 มีนาคม 2022 236,857  เป็นเรือลำที่ 5 ของชั้น เป็นเรือสำราญที่ใหญ่ที่สุดในโลก alt=|center|200x200px ยูโทเปียออฟเดอะซีส์ กำลังก่อสร้าง 2024 (แผน) แผนเดิม 2023  เป็นเรือลำสุดท้ายของชั้น และเป็นเรือสำราญลำแรกที่ใช้พลังงาน LNG
# การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565
การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดชุมพร เขต 1 แทนที่นายชุมพล จุลใส ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 16 มกราคม พ.ศ. 2565ประกาศคณะกรรมการการเลือกตั้ง เรื่อง การกำหนดวันเลือกตั้ง และวันรับสมัครรับเลือกตั้งสมาชิกสภาผู้แทนราษฎรจังหวัดชุมพร เขตเลือกตั้งที่ ๑ และจังหวัดสงขลา เขตเลือกตั้งที่ ๖ แทนตำแหน่งที่ว่าง

 ที่มา 
ในวันที่ 24 กมุภาพันธ์ พ.ศ.2564 ศาลอาญาได้อ่านคำพิพากษาในคดีที่อัยการฝ่ายคดีพิเศษ 4 ยื่นฟ้องแกนนำกลุ่มกปปส.ซึ่งนายชุมพลเป็นหนึ่งในแกนนำด้วย โดยศาลอาญาได้มีคำพิพากษาจำคุกนายชุมพลเป็นเวลา 9 ปี 24 เดือนและตัดสิทธิทางการเมืองของนายชุมพลเป็นเวลา 5 ปีนับตั้งแต่มีคำพิพากษา ต่อมาในวันที่ 7 เมษายน พ.ศ. 2564 ศาลรัฐธรรมนูญได้มีมติรับคำรองที่คณะกรรมการการเลือกตั้ง(กกต.) ขอให้ศาลรัฐธรรมนูญวินิจฉัยว่าสมาชิกภาพสส.ของนายชุมพลสิ้นสุดลงหรือไม่ พร้อมทั้งสั่งให้นายชุมพลหยุดปฏิบัติหน้าที่จนกว่าจะมีคำวินิจฉัย และในวันที่ 12 ธันวาคม พ.ศ.2564 ศาลรัฐธรรมนูญได้มีคำวินิจฉัยให้นายชุมพลพ้นจากความเป็นสส.นับตั้งแต่วันที่ถูกสั่งให้หยุดปฏิบัติหน้าที่คำวินิจฉัยที่ ๒๒/๒๕๖๔ ลงวันที่ ๘ ธันวาคม ๒๕๖๔ เรื่อง คณะกรรมการการเลือกตั้งขอให้ศาลรัฐธรรมนูญวินิจฉัยตามรัฐธรรมนูญ มาตรา ๘๒ ว่า สมาชิกภาพของสมาชิกสภาผู้แทนราษฎรสิ้นสุดลงตามรัฐธรรมนูญ มาตรา ๑๐๑ (๖) ประกอบมาตรา ๙๘ (๔) (๖) และมาตรา ๙๖ (๒) หรือไม่ จึงต้องมีการจัดการเลือกตั้งใหม่ภายใน 45 วันนับตั้งแต่มีคำวินิจฉัย

 ผู้สมัคร 
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 23 - 27 ธันวาคม พ.ศ. 2564 โดยพรรคการเมืองที่ส่งผู้สมัครเพื่อลงสมัครรับเลือกตั้งมีรายชื่อดังต่อไปนี้
 พรรค ผู้สมัคร หมายเลข   ประชาธิปัตย์  นายอิสระพงษ์ มากอำไพ <center>1<center>  ไทยศรีวิไลย์ ร.ต.ท.สมชาย แพ่งยงยุทธ <center>2<center>  ก้าวไกล นายวรพล อนันตศักดิ์ <center>3<center>  พลังประชารัฐ นายชวลิต อาจหาญ <center>4<center>  กล้า พ.ต.อ.ทศพล โชติคุตร์ <center>5<center>

 ผลการเลือกตั้ง
# การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565
การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดสงขลาแทนที่นายถาวร เสนเนียม ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 16 มกราคม พ.ศ. 2565ประกาศคณะกรรมการการเลือกตั้ง เรื่อง การกำหนดวันเลือกตั้ง และวันรับสมัครรับเลือกตั้งสมาชิกสภาผู้แทนราษฎรจังหวัดชุมพร เขตเลือกตั้งที่ ๑ และจังหวัดสงขลา เขตเลือกตั้งที่ ๖ แทนตำแหน่งที่ว่าง

 ที่มา 
ในวันที่ 24 กุมภาพันธ์ พ.ศ. 2564 ศาลอาญาได้อ่านคำพิพากษาในคดีที่อัยการฝ่ายคดีพิเศษ 4 ยื่นฟ้องแกนนำกลุ่มกปปส.จำนวน 39 คนซึ่งรวมถึงนายถาวรด้วย โดยศาลได้มีคำพิพากษาจำคุกนายถาวรเป็นเวลา 5 ปี ซึ่งทำให้นายถาวรพ้นจากตำแหน่งรัฐมนตรีช่วยว่าการกระทรวงคมนาคมทันที และนายถาวรได้ถูกนำตัวไปคุมขัง ณ เรือนจำพิเศษกรุงเทพมหานคร ต่อมาจึงได้รับการประกันตัวในภายหลัง และในวันที่ 7 เมษายน พ.ศ. 2564 ศาลรัฐธรรมนูญได้มีมติรับคำร้องที่คณะกรรมการการเลือกตั้ง(กกต.) ขอให้ศาลรัฐธรรมนูญวินิจฉัยสมาชิกภาพสส.ของนายถาวร และศาลยังมีคำสั่งให้นายถาวรหยุดปฏิบัติหน้าที่จนกว่าจะมีคำวินิจฉัย และในวันที่ 12 ธันวาคม พ.ศ. 2564 ศาลรัฐธรรมนูญได้มีคำวินิจฉัยให้นายถาวรพ้นจากความเป็นสส.คำวินิจฉัยที่ ๒๒/๒๕๖๔ ลงวันที่ ๘ ธันวาคม ๒๕๖๔ เรื่อง คณะกรรมการการเลือกตั้งขอให้ศาลรัฐธรรมนูญวินิจฉัยตามรัฐธรรมนูญ มาตรา ๘๒ ว่า สมาชิกภาพของสมาชิกสภาผู้แทนราษฎรสิ้นสุดลงตามรัฐธรรมนูญ มาตรา ๑๐๑ (๖) ประกอบมาตรา ๙๘ (๔) (๖) และมาตรา ๙๖ (๒) หรือไม่ ส่งผลให้ตำแหน่งสส.ว่างลงจึงต้องจัดให้มีการเลือกตั้งใหม่ภายใน 45 วันนับตั้งแต่มีคำวินิจฉัย

 ผู้สมัคร 
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 23 - 27 ธันวาคม พ.ศ. 2564 โดยพรรคการเมืองที่ส่งผู้สมัครเพื่อลงสมัครรับเลือกตั้งมีรายชื่อดังต่อไปนี้
 พรรค ผู้สมัคร หมายเลข   ประชาธิปัตย์  นางสาวสุภาพร กำเนิดผล <center>1<center>   ก้าวไกล นายธิวัชร์ ดำแก้ว <center>2<center>  พลังประชารัฐ นายอนุกูล พฤกษานุศักดิ์ <center>3<center>  กล้า  นายพงศธร สุวรรณรักษา  <center>4<center>                                   พลังสังคมนางภัทรวดี ศรีศักดา <center>5<center>

 ผลการเลือกตั้ง
# Loxonia
Loxonia เป็นสกุลของพืชดอกที่อยู่ในวงศ์ Gesneriaceae.

ถิ่นกำเนิดของมันคือคาบสมุทรมาเลเซีย ถึง สุมาตรา 

สปีชีส์ในสกุล ได้แก่:

Loxonia burttiana 
Loxonia discolor 
Loxonia hirsuta
# Litostigma
Litostigma เป็นสกุลของพืชดอกที่อยู่ในวงศ์ Gesneriaceae.

ถิ่นกำเนิดของมันคือ ภาคใต้ของจีนตอนใต้

สปีชีส์ในสกุล ได้แก่:

Litostigma coriaceifolium 
Litostigma crystallinum
# ตำบลแอแลวีเย
แอแลวีเย  เป็นตำบลในอำเภอโคร์ดียอน เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 11 หมู่บ้าน จากสำมะโน พ.ศ. 2549 ตำบลนี้มีประชากร 6,006 คนใน 1,441 ครัวเรือน
# Lophophytum
Lophophytum เป็นสกุลของพืชดอกที่อยู่ในวงศ์ Balanophoraceae.

ถิ่นกำเนิดของมันคือ อเมริกาใต้ ตะวันตก บราซิล และอาร์เจนตินาตอนเหนือ

สปีชีส์ในสกุล ได้แก่:

Lophophytum mirabile 
Lophophytum pyramidale 
Lophophytum rizzoi 
Lophophytum weddelii
# Lophiocarpus
Lophiocarpus เป็นสกุลของพืชดอกที่อยู่ในวงศ์ Lophiocarpaceae.

ถิ่นกำเนิดของมันคือ เขตร้อนใต้และแอฟริกาตอนใต้

สปีชีส์ในสกุล ได้แก่:

Lophiocarpus dinteri 
Lophiocarpus latifolius 
Lophiocarpus polystachyus 
Lophiocarpus tenuissimus
# ตำบลโกตบอบอด
โกตบอบอด  เป็นตำบลในอำเภอโคร์ดียอน เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 21 หมู่บ้าน จากสำมะโน พ.ศ. 2549 ตำบลนี้มีประชากร 1,569 คนใน 369 ครัวเรือน